Îți dorești să devii profesor? Vrei să lucrezi într-un sistem academic modern și performant?

**Royal School in Transylvania**

**inițiază un stagiu de pregătire în domeniul educației,**

**destinat studenților Universității Babes-Bolyai.**

Programul este elaborat pentru un număr de 18 voluntari, începând cu luna septembrie 2015 și se adresează tuturor studenților din anul III de studii sau din anul I de masterat, care sunt interesați să își perfecționeze cunoștințele despre pedagogie și să lucreze într-un sistem academic internațional.

Candidații sunt invitați să participe la activitățile desfășurate de Royal School conform orarului școlii, timp de o jumătate de trimestru (6 – 7 săptămâni), având ca opțiuni programul de dimineață sau cel de după-amiază. De asemenea, candidații pot opta să participe la programele extra-curriculare desfășurate sâmbătă dimineața, începând cu luna octombrie 2015. Rolul lor va fi de a sprijini activitățile organizate de profesorii școlii, beneficiind de inițierea într-un program educațional european modern. Cei mai buni dintre participanţi vor avea şansa unei oferte de serviciu în cadrul Royal School, începând cu anul academic următor.

Programul se adresează următoarelor specializări: învățători, profesori de specialitate pentru matematică, științe (chimie, biologie, fizică), limbi străine, istorie, geografie, informatică și tehnologie, muzică, artă teatrală, arte plastice. Candidatul ideal trebuie să fie vorbitor nativ de limba română, limba maghiară sau limba germană și, de asemenea, să fie capabil să comunice in limba engleză cel putin la nivel B2 (conform Common European Framework).

Selecția va avea la bază o sesiune de interviuri, organizată în perioada **18 mai – 29 mai 2015**. Perioada de înscriere în acest program va începe în data de **14 aprilie 2015** și se va încheia în data de **4 mai 2015**.

Formularele de înscriere pot fi accesate la [www.royalschoolcluj.ro/UBBinternship](http://www.royalschoolcluj.ro/UBBinternship) . Candidații vor atașa un CV și o scrisoare de intenție, precum și cazierul judiciar.

Interviurile se vor desfășura în **clădirea Echinox, Sala Alumni, (biroul Centrului de Carieră, Alumni și Relația cu Mediul de Afaceri), strada Universității 7-9**, conform unui orar care va fi comunicat in data de **15 mai 2015**.

Vă așteptăm cu interes.